CELEX: 62018TN0603R(01)
Language: da
Date: 2019-01-28 00:00:00
Title: Berigtigelse til meddelelsen i Den Europæiske Unions Tidende i sag T-603/18 (EUT C 436 af 3.12.2018)

28.1.2019   
            
            
               DA
            
            
               Den Europæiske Unions Tidende
            
            
               C 35/34
            
         
      Berigtigelse til meddelelsen i Den Europæiske Unions Tidende i sag T-603/18
      (
            Den Europæiske Unions Tidende C 436 af 3. december 2018
         )
      (2019/C 35/41)
      Meddelelsen vedrørende sag T-603/18, ZE mod Parlamentet, erstattes af følgende:
      
         
            
               »Sag anlagt den 9. oktober 2018 — ZE mod Parlamentet
               (Sag T-603/18)
               ()
               Processprog: græsk
               
                  Parter
               
               
                  Sagsøger: ZE (ved advokat P. Giatagantzidis)
               
                  Sagsøgt: Europa-Parlamentet
               
                  Sagsøgerens påstande
               
               
                           —
                        
                        
                           Europa-Parlamentets generalsekretærs afgørelse af 25. september 2018 om at suspendere sagsøgeren fra dennes funktioner indtil den 31. oktober 2018, og enhver anden retsakt i forbindelse hermed, annulleres.
                        
                     
                           —
                        
                        
                           Europa-Parlamentet tilpligtes at betale sagsomkostningerne.
                        
                     
                  Søgsmålsgrunde og væsentligste argumenter
               
               Til støtte for søgsmålet har sagsøgeren anført fem anbringender.
               
                           1.
                        
                        
                           Med det første anbringende gør sagsøgeren gældende, at der er sket en tilsidesættelse af hans ret til at blive hørt med hensyn til den anfægtede afgørelse, der berører ham.
                        
                     
                           2.
                        
                        
                           Med det andet anbringende gør sagsøgeren gældende, at der i forbindelse med vedtagelsen af den anfægtede afgørelse blev anvendt en metode til indsamling af oplysninger, som er i strid med sagsøgerens ret til god forvaltning i henhold til artikel 41 i Den Europæiske Unions Charter om grundlæggende rettigheder.
                        
                     
                           3.
                        
                        
                           Med det tredje anbringende gør sagsøgeren gældende, at generalsekretæren har tilsidesat princippet om upartiskhed, idet det var sidstnævnte, som både besluttede, at der skulle foretages en administrativ undersøgelse vedrørende sagsøgeren, og som traf den anfægtede afgørelse.
                        
                     
                           4.
                        
                        
                           Med det fjerde anbringende gør sagsøgeren gældende, at der er sket en åbenlys tilsidesættelse af retten til beskyttelse af privatlivet som følge af forbuddet mod adgang til den bygning, i hvilken han arbejder, og til private sagsakter.
                        
                     
                           5.
                        
                        
                           Med det femte anbringende gør sagsøgeren gældende, at der med den fulgte procedure er sket en tilsidesættelse af formodningen om sagsøgerens uskyld og af retten til hemmelig sagsbehandling som følge af de erklæringer, der blev afgivet til pressen af tjenestemænd i Parlamentet.«